open-index/open-wikipedia-markdown huggingface dataset:
வில்லியம் சொலமன்

**வில்லியம் சொலமன்** (*William Solomon*, பிறப்பு: ஏப்ரல் 23 1872, இறப்பு: சூலை 12 1964), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,5 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1872 பிறப்புகள்
பகுப்பு:1964 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சங்ககிரி

**சங்ககிரி** (*Sangagiri*) என்பது தமிழ்நாட்டில் சேலம் மாவட்டத்தில் சங்ககிரி வட்டத்தில் உள்ள நகராட்சியாகும். மேலும் இவ்வூர் சங்ககிரி வட்டம் மற்றும் சங்ககிரி ஊராட்சி ஒன்றியம் ஆகியவற்றின் நிர்வாகத் தலைமையிடம் ஆகும்.  இவ்வூரின் மலை சங்கு போல உள்ளதால், இவ்வூர் சங்ககிரி (சங்கு + கிரி (மலை) = சங்ககிரி) எனப் பெயர் பெற்றது எனக் கூறப்படுகிறது. 
alt=சங்ககிரி திப்பு சுல்தான் கோட்டை|இடது|thumb|சங்ககிரி மலை கோட்டை
ஆங்கிலேயர் ஆட்சி காலத்தில், சங்ககிரி மலையில் இந்திய விடுதலைப் போராட்ட வீரர் தீரன் சின்னமலையை  சங்ககிரி மலையில் தூக்கிலிடப்பட்டார். இந்த மலையை திப்பு சுல்தான் கோட்டை என்றும் அழைக்கப்படுகிறது. மேலும் இங்கு மலையானது சங்கு போன்ற அமைப்பில் அமைந்துள்ளதால் இதற்கு சங்குகிரி என்ற பெயர் பெற்று நாளடையில் அது மருவி சங்ககிரி என்ற பெயர் கொண்டதாக கூறப்படுகிறது. மேலும் இப்பகுதியில் முக்கிய தொழில்களாக லாரி பட்டறைகள், விசைத்தறிகள் மற்றும் விவசாயம் நடைபெற்று வருகிறது.

## அமைவிடம்
சேலம் - ஈரோடு நெடுஞ்சாலையில் அமைந்த சங்ககிரி பேரூராட்சிக்கு கிழக்கில் சேலம் 36 கி.மீ.; மேற்கில் ஈரோடு 22 கி.மீ.; வடக்கில் எடப்பாடி 15 கி.மீ. மற்றும் தெற்கில் திருச்செங்கோடு 12 கி.மீ. தொலைவில் உள்ளது. இதனருகே அமைந்த சங்ககிரி தொடருந்து நிலையம் 3 கி.மீ. தொலைவில் உள்ளது.

## நகராட்சி அமைப்பு
19.2 கி.மீ. பரப்பும், 18  பேரூராட்சி மன்ற உறுப்பினர்களையும், 79 தெருக்களையும் கொண்ட இந்த நகராட்சி சங்ககிரி சட்டமன்றத் தொகுதி மற்றும் நாமக்கல் மக்களவைத் தொகுதிக்குட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 8,122 வீடுகளும், 29,467 மக்கள்தொகையும், கொண்டது.

## பொருளாதாரம்

கடந்த இருபது ஆண்டுகளுக்கு முன்பு வரை இவ்வூர் வேளாண்மையைச் சார்ந்திருந்தது. தற்பொழுது சரக்குந்து தொழிலையே நம்பி உள்ளது. பெரும்பாலும் சங்ககிரி முழுவதும் கனரக வாகனங்கள்(*lorry body building*)கட்டும் மனைகளே உள்ளது. சங்ககிரியை சுற்றி ஐந்துக்கும் மேற்பட்ட இரும்பு உருக்காலைகள் உள்ளன.

## வரலாறு
சங்ககிரி மலை  கோட்டையாகும். பின்னர் சங்ககிரி மலைகோட்டை ஆங்கிலேயரின் வரிவசூல் மையமாக செயல்பட்டது. இங்குதான் தீரன் சின்னமலை ஆங்கிலேயர்களால் ஜூலை 31, 1805 அன்று தூக்கிலிடப்பட்டார்.

இந்த ஊரை அடுத்து இருந்த ஐவேலி என்னும் ஊரில் அசதி என்னும் இடையன் வாழ்ந்துவந்தான். இவன் ஔவையாருக்குப் பொற்கலத்தில் விருந்தளித்தான். இந்த அசதியைப் போற்றிப் பன்னிரண்டாம் நூற்றாண்டில் வாழ்ந்த  ஔவையார் அசதிக்கோவை என்னும் நூலைப் பாடியுள்ளார்.

## மேற்கோள்கள்

## வெளி இணைப்புகள்
அசதிக் கோவை பாடல் 45

பகுப்பு:சேலம் மாவட்டத்தில் உள்ள பேரூராட்சிகள்
நற்பிட்டிமுனை சிவசக்தி மகாவித்தியாலயம்

**நற்பிட்டிமுனை சிவசக்தி மகாவித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள பாடசாலைகளில் ஒன்றாகும்.
 
## வரலாறு
இப்பிரதேசத்தின் ஆரம்பகால அரசபாடசாலைகளில் ஒன்றான இப்பாடசாலையின் ஆரம்பகாலப் பெயர் நற்பிட்டிமுனை அரசினர் தமிழ் கலவன் பாடசாலை என்பதாகும். இப்பாடசாலை 1932 ஆம் ஆண்டு ஆரம்பிக்கப்பட்டது. பின்னர் சிவசக்தி வித்தியாலமாக பெயர் மாற்றப்பட்டது.  இப்பாடசாலை 2012ஆம் ஆண்டு உயர்தர கலைப்பிரிவைக் கொண்ட மகாவித்தியாலய தரத்திற்குத் தரமுயர்த்தப்பட்டது.

## பாடசாலைக் கீதம்
போற்றிடுவேம் புழந்தேற்றிடுவோம்-புவி
சாற்றுமுயர் கல்விக் கூடமிதே!
சிவசக்தி மகாவித்தியாலயம் நாமம்
பவசக்திகள் யாவும் தந்திடும் கூடம்.
::(போற்றிடுவோம்)

நெற்கதிர் வயல், நதி, நெறிநலம் பாடும்
நற்பிட்டிமுனை பதி நிறைவறிவோடும்
கற்பனை, கலை வளம், கல்வி, அறம், திறம்
விற்பனராகிட வித்தை தரும் தலம்.
::(போற்றிடுவோம்)

ஆற்றல்கள் பெரிகிட, அறிவெம்மில் வளர்ந்திட
ஏற்றமிகு கல்வி இயல்புகள் மலிந்திட
ஊற்றென உயர்கலை சாற்று மறைகளும்
மாற்றம் மலர்ந்து மருவி பொழிந்திட
::(போற்றிடுவோம்)


பகுப்பு:அம்பாறை மாவட்டப் பாடசாலைகள்
பகுப்பு:அம்பாறை மாவட்டத் தமிழ்ப் பாடசாலைகள்
இலங்கையின் நிறைவேற்றுப் பேரவை

**இலங்கையின் நிறைவேற்றுப் பேரவை** (*Executive Council of Ceylon*) என்பது கோல்புறூக்-கேமரன் ஆணைக்குழுவின் பரிந்துரையின் படி, பிரித்தானிய இலங்கையில் (இன்றைய இலங்கை) பிரித்தானிய காலனித்துவ நிருவாகத்தினால் 1833, மார்ச் 13 ஆம் நாள் இலங்கை சட்டவாக்கப் பேரவையுடன் இணைந்து அமைக்கப்பட்ட ஒரு நிறைவேற்றுப் பேரவை ஆகும்.

இப்பேரவை ஆளுனரின் தலைமையின் கீழ் ஆளுனரினால் நியமிக்கப்பட்ட ஐவர் அடங்கிய குழுவாகும். காலனித்துவச் செயலாளர், சட்டமா அதிபர், கணக்காளர் நாயகம், பொருளாளர், மற்றும் இலங்கைக்கான படைத்துறை அதிகாரி ஆகிய ஐந்து அரசுப் பதவிகளில் உள்ளோர் இப்பேரவியில் உறுப்பினர்களாக இருந்தனர். நிறைவேற்றுப் பேரவை மொத்த இலங்கையின் நிறைவேற்று அதிகாரம், மற்றும் ஆளுநருக்கு ஆலோசனை வழங்கல் போன்ற அலுவல்களைக் கவனித்தது. முதலாவது மானிங் சீர்திருத்தத்தை அடுத்து மூன்று அதிகாரபூர்வமற்ற உறுப்பினர்களும் நிறைவேற்றுப் பேரவைக்குத் தேர்ந்தெடுக்கப்பட்டனர்.

1947 ஆம் ஆண்டில் இலங்கை டொமினியனாக கொண்டுவரப்பட்டதை அடுத்து நிறைவேற்றுப் பேரவை ஒழிக்கப்பட்டு அதற்குப் பதிலாக இலங்கையின் அமைச்சரவை அறிமுகப்படுத்தப்பட்டது.

## வெளி இணைப்புகள்
*First taste of representative government
* 

பகுப்பு:1833 அமைப்புகள்

பகுப்பு:இலங்கை அரசு
தொடர்பு (இதழ்)

**தொடர்பு** இலங்கை, கண்டி கெங்காலையிலிருந்து 1990களில் வெளிவந்த ஒரு சிற்றிதழாகும். இவ்விதழ் கிறிஸ்தவ தொடர்புகள் இதழாக வெளிவந்தது. 

## பணிக்கூற்று
* வாழ்க சாந்த பிரபுவே, வாழ்க நீதி சூரியனே

## ஆசிரியர்
* தேவதாசன் ஜெயசிங்கன்

## தொடர்பு முகவரி
தாசன்ஸ், 90ஏ, கண்டி வீதி, கெங்காலை 

## உள்ளடக்கம்
இவ்விதழில் கிறிஸ்தவ கோட்பாடுகள், கவிதைகள், வேதாகம வழிக்கல்வி பற்றிய ஆக்கங்கள் போன்ற கிறிஸ்தவ சமய விடயங்களுக்கு முக்கியத்துவம் கொடுக்கப்பட்டிருந்தது.

பகுப்பு:1990 களில் வெளிவந்த தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:கிறித்தவத் தமிழ் இதழ்கள்
தொண்டன் (திருகோணமலை இதழ்)

**தொண்டன்** இலங்கை, திருகோணமலையிலிருந்து 1970ம் ஆண்டுகளிலிருந்து வெளிவரும் ஒரு கிறிஸ்தவ சமய மாதாந்த இதழாகும். இவ்விதழின் விலை ரூபாய் 1.00

## ஆசிரியர்
அந்தனிஜான் அழகரசன்

## உள்ளடக்கம்
இவ்விதழில் கிறிஸ்தவ சமய கோட்பாடுகளை விளக்கும் ஆக்கங்களும், குழந்தை உளவியல் ஆக்கங்களும், துணுக்குகளும், கவிதைகளும், கட்டுரைகளும் இடம்பெற்றிருந்தன. 

## தொடர்பு முகவரி
தொண்டன், புனித வளனார் சிறுவர் புகலிடம், உப்புவெளி, திருகோணமலை

பகுப்பு:1970 களில் வெளிவந்த தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:கிறித்தவத் தமிழ் இதழ்கள்
தோழன் (இலங்கை இதழ்)

**தோழன்** இலங்கை மாவனல்லையிலிருந்து வெளிவந்த ஒரு கலை, இலக்கிய மாத இதழாகும்.

## ஆசிரியர்
* நிந்ததாசன்

## தொடர்பு முகவரி
நிந்ததாசன், 118, பிரதான வீதி, மாவனல்லை

## உள்ளடக்கம்
கவிதைகள், சிறுகதைகள், கட்டுரைகள், புலவர் அறிமுகங்கள் போன்ற பல்துறை அம்சங்களை இவ்விதழ் தாங்கிவெளிவந்தது. இவ்விதழில் பேராதனைப் பல்கலைக்கழக தமிழ்த்துறை விரிவுரையாளர்களான கலாநிதி மனோகரன், கலாநிதி க.அருணாசலம் ஆகியோரின் ஆக்கங்கள் தொடர்ச்சியாக இடம்பெற்றன.

பகுப்பு:1980 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
தோழி (இதழ்)

**தோழி** 1980களில் யாழ்ப்பாணத்திலிருந்து வெளிவந்த ஒரு கலை இலக்கிய சஞ்சிகையாகும். இதன் முதல் இதழ் பங்குனி சித்திரை இதழாக 1984ம் ஆண்டில் வெளிவந்தது. மொத்தப் பக்கங்கள் 44. 

## தொடர்பு முகவரி
தோழி ஆனந்தகுமாரசுவாமி விடுதி, பொன் ராமநாதன் வீதி. யாழ்ப்பாணம்

## தொகுப்பாளர்
செல்வி எஸ். தியாகராசா

## உள்ளடக்கம்
சிறுகதைகள், கவிதைகள், துணுக்குகள், பெண் விடுதலை தொடர்பான ஆக்கங்கள் போன்ற பல்சுவை அம்சங்கள் இடம்பெற்றிருந்தன.

பகுப்பு:1980 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
பகுப்பு:பெண்ணிய தமிழ் இதழ்கள்
நதி (கண்டி இதழ்)

**நதி** இலங்கை கண்டியிலிருந்து வெளிவந்த ஒரு கலை இலக்கிய இதழாகும். இவ்விதழின் ஆசிரியராக இரா.செல்வராஜா இருந்துள்ளார். இவ்விதழின் தொடர்பு முகவரி, 202 பள்ளேகல, அம்பிட்டிய (கலாசாரக்குழு கண்டி), கொழும்பு கலை இலக்கிய வட்டம் இணைந்து இவ்விதழை வெளியிட்டது.

## உள்ளடக்கம்
இவ்விதழில் இலக்கிய ஆய்வுக் கட்டுரைகள், கவிதைகள், ஆய்வுக் கட்டுரைகள் போன்ற பல்வேறுபட்ட அம்சங்கள் இடம்பெற்றிருந்தன.

பகுப்பு:ஈழத்து சஞ்சிகைகள்
பகுப்பு:கலை இலக்கிய தமிழ் இதழ்கள்
நதி (கொழும்பு இதழ்)

**நதி** இலங்கை கொழும்பிலிருந்து 2000ஆண்டுகளில் வெளிவந்த ஒரு கலை இலக்கிய இதழாகும். இதன் முதல் இதழ் ஏப்ரல் மே இதழாக 2007ல் வெளிவந்தது. தனிப் பிரதியொன்றின் விலை 45 ரூபாவாகும். 

## உள்ளடக்கம்
பல்துறை அம்சங்களைக் கொண்ட இதழாக இது விளங்கியது. நாடுகள் அறிமுகம், சிறுவர் பகுதி, சர்வதேச தினங்கள், சிறுகதைகள், அரசியல் கட்டுரைகள், திரைப்பட விமர்சனங்கள், துணுக்குகள், கவிதைகள், விளையாட்டுக் கட்டுரைகள், உலக சாதனையாளர்கள் போன்ற பல்வேறு அம்சங்கள் இடம்பெற்றிருந்தன.

பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
மலை பாறைமுயல்

**மலை பாறைமுயல்** (மற்ற பெயர்கள்: மணிப்புரி பைக்கா) பாறை முயல் இனத்தைச் சேர்ந்த ஒரு பாலூட்டி ஆகும். இவை சீனா, இந்தியா போன்ற நாடுகளில் காணப்படுகின்றன.

## மேற்கோள்கள்


பகுப்பு:பாறைமுயல்கள்
மாத்தறை காசிம் புலவர்

**மாத்தறை காசிம் புலவர்** (இறப்பு: 1956) இலங்கையின் தென் மாகாணம் மாத்தறையைச் சேர்ந்த ஒரு புலவர். தமிழ் - சிங்களப் புலமை மிக்கவர். சிங்கள இலக்கிய மரபான 'கவிகொல' (கவிதாவோலை) எனும் அமைப்பில் கவிதைகளை யாத்திருக்கின்றார்.

சமூகத்தில் அவ்வப்போது நடக்கும் நிகழ்வுகளை கவிதைகளாக்கி, அவற்றை அச்சிட்டு விற்பனை செய்திருக்கின்றார். ஞானக்கண், காலிக் கேலியா கோட்டக் கோழியா, புத்திப்பாட்டு, தரீக்காச் சண்டை, கதிர்காமக் கும்மி, சோனகரே முஸ்லிம் எனப் பல சிறுபிரசுரங்களை இவர் வெளியிட்டுள்ளார்.

'இஸ்லாமிய வழி இருளகற்றும் ஒளி' என்ற சிங்களப் பாடல் நூல் சிங்கள - தமிழ் எழுத்துக்களைக் கொண்டு அச்சிடப்பட்டதொரு நூலாகும்.

இரசூல் மாலையின் பெரும்பகுதியையும், சுபுஹான மெளலிது எனும் நூலின் ஒரு பகுதியையும் இவர் சிங்களத்தில் மொழிமாற்றி வெளியிட்டுள்ளார்.

கமருஸ்ஸமான், பாதுசா, ஸபர் முதலாம் நாடகங்களை மாத்தறையில் மேடையேற்றியுள்ளார்.

## உசாத்துணை
* மாத்தறை மாவட்ட முஸ்லிம்கள் வரலாறு

பகுப்பு:ஈழத்துப் புலவர்கள்
பகுப்பு:1956 இறப்புகள்
பகுப்பு:இலங்கை முஸ்லிம் எழுத்தாளர்கள்
இமயப் பாறைமுயல்

**இமயப் பாறைமுயல்**, பாறைமுயல் இனத்தைச் சேர்ந்த ஒரு பாலூட்டி ஆகும். இமயப் பாறைமுயல்கள் சீனா, இந்தியா, நேபாளம், பாகிஸ்தான் போன்ற நாடுகளில் காணப்படுகின்றன.

## மேற்கோள்கள்

## புற இணைப்புகள்

பகுப்பு:பாறைமுயல்கள்
பெருஞ்செவிப் பாறைமுயல்

பெருஞ்செவிப் பாறைமுயல், பாறைமுயல் இனத்தைச் சேர்ந்த ஒரு பாலூட்டி ஆகும். இவை சீனா, இந்தியா, நேபாளம், ஆப்கானிஸ்தான், பாகிஸ்தான், கஜகஸ்தான், கிர்கிஸ்தான் போன்ற நாடுகளில் காணப்படுகின்றன.

## மேற்கோள்கள்

பகுப்பு:பாறைமுயல்கள்
லடாக் பாறைமுயல்

**லடாக் பாறைமுயல்**, பாறைமுயல் இனத்தைச் சேர்ந்த ஒரு பாலூட்டி ஆகும். இவை சீனா, இந்தியா, பாகிஸ்தான் போன்ற நாடுகளில் காணப்படுகின்றன.
## மேற்கோள்கள்

பகுப்பு:பாறைமுயல்கள்
கருவிதழ்ப் பாறைமுயல்

**கருவிதழ்ப் பாறைமுயல்** (*Ochotona curzoniae*), பாறைமுயல் இனத்தைச் சேர்ந்த ஒரு பாலூட்டி ஆகும். இவை சீனா, பாகிஸ்தான், இந்தியா, நேபாளம் போன்ற நடுகளில் காணப்படுகின்றன.
## மேற்கோள்கள்

பகுப்பு:பாறைமுயல்கள்
நுப்ரா பாறைமுயல்

**நுப்ரா பாறைமுயல்**, (*Nubra pika*) பாறைமுயல் இனத்தைச் சேர்ந்த ஒரு பாலூட்டி ஆகும். இவை பூட்டான், சீனா, இந்தியா, நேபாளம், பாகிஸ்தான் போன்ற நாடுகளில் கணப்படுகின்றன. இந்த முயல் சுமார் 140 முதல் 184 மில்லி மீட்டர் வரையிலா நீளமும் 96 முதல் 135 கிராம் வரையிலான எடையுடையது. தாவர உணவை உண்ணும் இதனுடைய ஆயுட்கால 3 முதல் 4 ஆண்டுகள் ஆகும். 

## மேற்கோள்கள்

பகுப்பு:பாறைமுயல்கள்
மும்பை இந்தியன்ஸ்

**மும்பை இந்தியன்ஸ்** (ஆங்கிலம்: Mumbai Indians) என்பது இந்தியன் பிரீமியர் லீக் தொடரில் விளையாடும் உரிமைக்குழுத் துடுப்பாட்ட அணிகளில் ஒன்றாகும். இது மகாராட்டிராவின் மும்பை நகரை அடிப்படையாகக் கொண்டது. 2008இல் தொடங்கப்பட்ட இந்த அணி, இந்தியாவின் மிகப்பெரிய நிறுவனமான ரிலையன்ஸ் இன்டஸ்ட்ரீஸ் நிறுவனத்திற்கு சொந்தமானது. தற்போது அணியின் தலைவராக ஹர்திக் பாண்டியா உள்ளார். இந்த அணியின் முன்னாள் தலைவராக சச்சின் தெண்டுல்கர் இருந்தார் என்பது குறிப்பிடத்தக்கது.

ஐபிஎல் தொடரில் மும்பை இந்தியன்ஸ் மிகவும் வெற்றிகரமான அணிகளில் ஒன்றாகும். இதுவரை நடைபெற்ற 17 தொடர்களில் 5 முறை பட்டம் வென்றுள்ளது. சாம்பின்ஸ் லீக் இ20ப தொடரில் மும்பை இந்தியன்ஸ் 2 முறை பட்டம் வென்றுள்ளது.

## உரிமைக்குழு வரலாறு
செப்டம்பர் 2007இல், இந்தியத் துடுப்பாட்டக் கட்டுப்பாடு வாரியம் (பிசிசிஐ) இந்தியன் பிரீமியர் லீக் என்ற இருபது20 போட்டித் தொடரை நிறுவியது. அதன் முதல் பருவம் 2008ஆம் ஆண்டில் தொடங்கவிருந்தது. 20 பிப்ரவரி 2008இல் மும்பை உட்பட இந்தியாவின் 8 வெவ்வேறு நகரங்களை பிரதிநிதித்துவப்படுத்தும் அணிகள் மும்பையில் ஏலம் விடப்பட்டன அதில் மும்பை அணியை ரிலையன்ஸ் இண்டர்ஸ்ட்ரீஸ் நிறுவனம் 111.9 மில்லியன் டாலர்களுக்கு ஏலத்தில் வாங்கியது. இதன்மூலம் அந்த ஏலத்தில் அதிக விலைக்கு விற்கப்பட்ட அணியாக இருந்தது. முகேசு அம்பானி தலைமையிலான அந்நிறுவனம் மும்பை அணியின் உரிமைக்குழுவை 10 ஆண்டுகளுக்கு வாங்கியிருந்தது. பிறகு அந்த அணிக்கு "மும்பை இந்தியன்ஸ்" என்று பெயரிடப்பட்டது.

## பருவங்கள்

## வீரர்கள் பட்டியல்

## மேற்கோள்கள்

பகுப்பு:இருபது20 துடுப்பாட்ட அணிகள்
பகுப்பு:இந்தியன் பிரீமியர் லீக் அணிகள்
ரொபர்ட் ஸ்டுவர்ட்

** ரொபர்ட் ஸ்டுவர்ட் ** (* Robert Stewart *, பிறப்பு: செப்டம்பர் 3 1856, இறப்பு: செப்டம்பர் 12 1913), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,1 முதல்தர துடுப்பாட்டப் போட்டியிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1856 பிறப்புகள்
பகுப்பு:1913 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பன்னா ரிட்டிக்ரை

**பன்னா ரிட்டிக்ரை**(*Panna Rittikrai*, தாய் พันนา ฤทธิไกร, பிறப்பு: 1961) என்பவர் தாய்லாந்து நாட்டைச் சேர்ந்த திரைப்பட சண்டை பயிற்றுநர்.

## சிறப்புகள்
*இவர் மியோ-தாய் திரைப்பட சாகசக்குழுவை உருவாக்கியவர். டோனி ஜா, **டான் சுபொங்**(ராக்கெட் ராஜா, பார்ன் டு ஃபைட்) போன்றவர்கள் இவரின் மாணவர்களே.

## வெளி இணைப்பு
*

பகுப்பு:1961 பிறப்புகள்
பகுப்பு:தாய்லாந்து திரைப்பட நடிகர்கள்
பகுப்பு:2014 இறப்புகள்
மிகைநிரப்பு கோணங்கள்

வடிவவியலில் இரு கோணங்களின் கூட்டுத்தொகை 180°  எனில் அவை **மிகைநிரப்பு கோணங்கள்**(*supplementary angles*) ஆகும். இரு மிகைநிரப்பிக் கோணங்கள் அடுத்துள்ள கோணங்களாக இருந்தால் (உச்சிப் புள்ளிகள் ஒன்றாகவும் ஒரு கரம் பொதுவாகவும் உள்ள கோணங்கள்) அவற்றின் பொதுவில்லாத கரங்கள் இரண்டும் ஒரே நேர்கோட்டில் அமையும். 135° கோணத்தின் மிகைநிரப்பு கோணம் 45°  ஆகும். பொதுவாக, x° கோணத்தின் மிகைநிரப்பு கோணம் (180 -x)° ஆகும். மிகைநிரப்பிக் கோணங்கள் ஒரே நேர்கோட்டில்தான் அமைய வேண்டும் என்றில்லை. வெளியில், அவை வெவ்வேறு இடங்களிலும் அமையலாம். எடுத்துக்காட்டாக, இணைகரத்தின் அடுத்துள்ள கோணங்கள் மிகைநிரப்பு கோணங்களாகும்.

## [[முக்கோணவியல்]] விகிதங்கள்
* மிகைநிரப்பு கோணங்களின் *[[சைன் (முக்கோணவியல்)|சைன்]]* மதிப்புகள் சமமாகும்.
* மிகைநிரப்பு கோணங்களின் *[[கோசைன் (முக்கோணவியல்)|கொசைன்]]* மற்றும் *[[டேன்ஜெண்ட் (முக்கோணவியல்)|டேன்ஜெண்ட்]]* மதிப்புகள் அளவில் சமமாகவும் எதிர்க்குறியுடனும் அமையும்.

## வெளி இணைப்புகள்
*Animated demonstration - Interactive applet and explanation of the characteristics of supplementary angles.
*Angle definition pages with interactive applets that are also useful in a classroom setting. Math Open Reference

பகுப்பு:முக்கோணவியல்
பகுப்பு:கோணங்கள்
நிரப்பு கோணங்கள்

வடிவவியலில் இரு கோணங்களின் கூட்டுத்தொகை 90°  எனில், அவை **நிரப்பு கோணங்கள்** (*complementary angles*) எனப்படும். இரு நிரப்பு கோணங்கள் அடுத்துள்ள கோணங்களாக (உச்சிப் புள்ளிகள் ஒன்றாகவும் ஒரு கரம் பொதுவாகவும் உள்ள கோணங்கள்) இருக்கும்போது, அவற்றின் பொதுவில்லாத கரங்கள் இரண்டும் செங்கோணத்தை உருவாக்கும். நிரப்பு கோணங்கள் அடுத்துள்ள கோணங்களாகத்தான் அமைய வேண்டும் என்றில்லை, வெளியில், அவை வெவ்வேறு இடங்களிலும் அமையலாம்

யூக்ளிட் வடிவவியலில், ஒரு செங்கோண முக்கோணத்தின் இரு குறுங்கோணங்களும் நிரப்பு கோணங்களாகதான் இருக்கும். ஏனெனில்:
* ஒரு முக்கோணத்தின் மூன்று உட்கோணங்களின் கூடுதல் 180° . மேலும் ஒரு  செங்கோண முக்கோணத்தில் ஒரு கோணம் 90° என்பதால் மீதமுள்ள இரு கோணங்களின் கூடுதல் 90°-ஆக இருக்க வேண்டும்.
*complementary*  என்ற ஆங்கில உரிச்சொல்லானது, *complementum*  என்ற லத்தீன் மொழிச் சொல்லில் இருந்து தோன்றியதாகும். *complementum* என்பது *நிரப்பும்* என்ற பொருளுடைய வினைச்சொல்லான *complere* உடன் தொடர்பு கொண்டது. 
ஒரு குறுங்கோணமானது அதன் நிரப்பு கோணத்தால்  நிரப்பப்படும்போது, அது செங்கோணமாகிறது.
எடுத்துக்காட்டு:
30° ஒரு குறுங்கோணம். இதன் நிரப்புகோணம் 60°
: 30^0 + 60^0 = 90^0

## முக்கோணவியல் விகிதங்கள்
* ஒரு கோணத்தின் *[[சைன் (முக்கோணவியல்)|சைன்]]* மதிப்பானது, அக்கோணத்தின் நிரப்பு கோணத்தின் *[[கோசைன் (முக்கோணவியல்)|கொசைன்]]* மதிப்பிற்கு சமமாகும்.
எனவே கோணங்கள் ***A***  மற்றும்  ***B***   இரண்டும் நிரப்பு கோணங்கள் எனில்:
: sin^2A + sin^2B = 1,  cos^2A + cos^2B = 1.

* ஒரு கோணத்தின் *[[டேன்ஜெண்ட் (முக்கோணவியல்)|டேன்ஜெண்ட்]]* மதிப்பானது அக்கோணத்தின் நிரப்பு கோணத்தின் *[[கோடேன்ஜெண்ட் (முக்கோணவியல்)|கோடேன்ஜெண்ட்]]* மதிப்பிற்கு சமம். நிரப்பு கோணங்களின் டேன்ஜெண்ட் மதிப்புகள் ஒன்றுக்கொன்று பெருக்கல் தலைகீழிகளாக அமையும்.
* ஒரு கோணத்தின் *சீகெண்ட்* மதிப்பானது அக்கோணத்தின் நிரப்பு கோணத்தின் *கோசீகெண்ட்* மதிப்பிற்கு சமம்.
* சில முக்கோணவியல் விகிதங்களில் உள்ள முன்னொட்டு "கோ"  ஆனது ஆங்கில வார்த்தையான "complementary" -ஐக் குறிக்கிறது.

## வெளி இணப்புகள்
*Animated demonstration - Interactive applet and explanation of the characteristics of complementary angles.

பகுப்பு:முக்கோணவியல்
பகுப்பு:கோணங்கள்
எருமை குடநாடு

குடநாடு சங்ககாலச் சேரநாட்டின் பகுதி ஆகும். குட்டநாடு, வேணாடு போன்றவை அதன் பிற பகுதிகள். 

குடநாட்டை ஆண்டவன் குடவர் கோமான் எனப்பட்டனர். ஒரு காலத்தில் எருமை என்னும் சிற்றரசனும் இதனை ஆண்டுவந்தான். தலைவி அழகுக்கு உவமையாக இந்த குடநாடு கூறப்பட்டுள்ளது. 

## பார்க்க
*எருமை நன்னாடு

## அடிக்குறிப்பு

பகுப்பு:சங்க காலப் புவியியல்
எருமை நன்னாடு

அயிரியாறு பாயும் **எருமை நன்னாடு** சங்ககாலத்தில் தமிழர்கள் பொருள் தேடச் சென்ற வடபால் நிலப்பகுதியில் இருந்தது. 
இதனை ஆண்ட அரசன் பெயர் ‘எருமை’. 
இவன் வடுகர் பெருமகன் எனப் போற்றப்பட்டுள்ளான். 

## இதனையும் பார்க்க
*எருமை குடநாடு
## அடிக்குறிப்பு

பகுப்பு:சங்க காலப் புவியியல்
எருமை (அரசன்)

சங்கப்பாடல்களில் எருமை என்னும் பெயர் கொண்டவர் மூவர் காட்டப்படுகின்றனர். 

ஒருவன் வடக்கில் அயிரியாறு பாயும் எருமை நன்னாட்டை ஆண்டுவந்தான். இந்த எருமை அரசன் வடுகர் பெருமகன் என்று போற்றப்படுகிறான். இவனது நாடு தமிழர் பொருள்தேடச் சென்ற வடநாடு. இந்த எருமை என்னும் மன்னன் காட்டு ஆவினங்களைக் கவர்ந்துவந்து தன் மன்றத்தில் கட்டினான்.  

மற்றொருவன் நீலமலை தொட்டபெட்டா அரசன். இந்த அரசன் குடநாட்டு அரசன். இவன் நுண்பூண் எருமை எனப் போற்றப்படுகிறான்.  எருமை இருந்தோட்டி போல் ஒருவன் என் கையைப் பிடித்துத் தன் தலைமேல் வைத்துச் சத்தியம் செய்தான்.  இந்த உவமை இவன் தொட்டபெட்டா நீலமலை அரசன் என்பதைத் தெளிவாக்குகிறது.

இன்னொருவன் புராணக்கதையில் திருமாலால் கொல்லப்பட்டவன். பசுங்கட் கடவுள் எருமை எருமை என்பவனின் நெஞ்சைப் பிளந்தது போல் வண்டு நிறம் கொண்ட காளை தன்னை அடக்கவந்த பொதுவனைச் சாக்குத்தியது  காரிக் காளையை அடக்கி அதன்மேல் ஊர்ந்தவன் எருமை என்பானின் நெஞ்சில் ஏறி வேலால் குத்திய திருமாலைப் போல் இருந்தது 

எருமையூரன் என்பவன் தலையாலங்கானப் போரில் நெடுஞ்செழியனோடு போரிட்டுத் தோற்றோடிய எழுவரில் ஒருவன். தலையாலங்கானத்துச் செருவென்ற நெடுஞ்செழியனைத் தாக்கித் தோற்றோடியவன்.

## அடிக்குறிப்பு

பகுப்பு:சங்ககால வடுகர்
தென்சீன கள சுண்டெலி

**தென்சீன கள சுண்டெலி**, சுண்டெலி குடும்பத்தில் உள்ள ஒரு கொறிணி ஆகும். இவை இந்தியா, சீனா, மியான்மர் போன்ற நாடுகளில் காணப்படுகின்றன.

## மேற்கோள்கள்
* Baillie, J. 1996.  Apodemus draco.   2006 IUCN Red List of Threatened Species.   Downloaded on 9 July 2007.

பகுப்பு:கொறிணிகள்
கலீல் அவ்ன் மௌலானா

கவிஞர் **கலீல் அவ்ன் மெளலானா** தென் மாகாணம் மாத்தறை வெலிகமை கல்பொக்கையைச் சேர்ந்தவர். பன்மொழிப் பாண்டித்தியம் பெற்றவர். பாரம்பரிய இலக்கிய மரபான மரபுக் கவிதையிலேயே தனது செய்யுள்களை யாப்பமைதி பிறழாமல் எழுதிவருபவர். 1964 இல் இவரது முதற் படைப்பு (இறைவழி செய்யித் முகம்மது மெளலானா)வெளியிடப்பட்டுள்ளது. இலங்கை இலக்கியப் பரப்பினர் 1967 இல் நடத்திய கவியரங்கில் இவரது கவிதை சிலாகித்துப் பேசப்பட்டிருந்தது. அதன் பின்னர் அவரது கவிதை நூலுருவில் வெளியிடப்பட்டுள்ளது. பல உரைநடை நூல்களை இலங்கை, இந்தியா நாடுகளில் வெளியிட்டுள்ளார். அவரின் தந்தை யாசின் மெளலானாவின் 'காமூஸ்' எனும் அரபு - தமிழ் அகராதியை இவர் தொகுத்து வெளியிட்டுள்ளார்.

## வெளியிட்ட கவிதை மற்றும் பிற நூல்கள்
* குறிஞ்சிச்  சுவை  (தமிழ் இலக்கிய நூல் )
* காமூஸ் அரபு-தமிழ் அகராதி
* மகானந்தாலங்கார மாலை (சித்திரக்கவி)
* அருள்மொழிக் கோவை (தமிழ் ஆங்கிலம்)
* பரமார்த்தத் தெளிவு
* நாயகர் பன்னிரு பாடல் (கவிதை)
* ஈழ வள நாட்டில் பயிர் பெருக்க வாரீர்!
* தாகிபிரபம்
* மனிதா (அமுத மொழிகள் தொகுப்பு)
* பதுருசஹாபாக்கள் மவுலிது (தமிழாக்கம்)
* பர்ஜன்ஸி மவுலிது (தமிழாக்கம்)
* யாசீன் நாயகம் (ரலி) வரலாறு
* குத்புகள் திலகம் யாசீன் மௌலானா (ரலி)-கவிதை
* பேரின்பப்பாதை (ஞான அறிமுக நூல்)
* துஹ்பத்துல் முர்ஸலா (அரபுமூலம் தமிழ்மொழிபெயர்ப்பு)
* ரிஸாலத்துல் கௌதிய்யா (அரபுமூலம் தமிழ்மொழிபெயர்ப்பு)
* கஸீதத்துல் அஹ்மதிய்யா (அரபு - தமிழ் வாரிதாத்)
* இறையருட்பா (கவிதை)
* அற்புத அகிலநாதர் (கவிதை)
* மருள்நீக்கிய மாநபி
* ஒளியை மறைக்கத் துணியும் தூசி
* இறைவலிய் செய்யிது முஹம்மது மௌலானா (கவிதை)
* உண்மை விளக்கம்

**வெளிவரவிருக்கும் நூல்கள்**

திருக்குர்ஆன் விரிவுரை,
செய்யிதுனா உமர் (ரலி) புராணம் (காவியம்)

பகுப்பு:ஈழத்துக் கவிஞர்கள்
பகுப்பு:இலங்கை முஸ்லிம் எழுத்தாளர்கள்
பகுப்பு:தமிழ் அகராதி தொகுப்பாளர்கள்
பிலால்

**பிலால் இப்னு ராபா அல் ஹபாஷி** (Bilal ibn Rabah al-Habashi) அடிமையாக இருந்து இஸ்லாத்தினை ஏற்றுக் கொண்டவர்களில் முதலாமவர். இவர் 578-582 காலப்பகுதியில் மெக்காவில் பிறந்த எத்தியோப்பியர் ஆவார்.

அபூபக்கரினால் விடுவிக்கப்பட்ட அடிமைகளில் இவரும் ஒருவர். சிறந்த குரல் வளம் படைத்தவர். இதனால் முகம்மது நபி அவர்கள் ஆப்பிரிக்க அடிமையாக இருந்த பிலாலைத் தனது தொழுகைக்கு அழைப்புவிடும் 'அதான்' சொல்பவராகத் தேர்ந்தெடுத்தார். இவர் "பிலால் இப்னு ரியா", "இப்னு ராபா", "பிலால்-அல்-ஹபாஷி" அல்லது "எத்தியோப்பியாவின் பிலால்" எனவும் அழைக்கப்பட்டார்.

**பிறப்பு மற்றும் ஆரம்ப வாழ்க்கை..**
பிலால் இப்னு ரபா கி பி 580 இல் அதாவது நபி (ஸல்)அவர்கள் பிறந்து 10 வருடம் கழித்து மக்காவில் ஹெஜாஸில் பிறந்தார்.  அவரின் தந்தை ரபா, பனு ஜுமாவின் குலத்தின் அரபு அடிமையாக இருந்தார், அதே சமயம் அவரது தாயார் ஹமாமா அபிசீனியாவின் முன்னாள் இளவரசி என்றும் அதாவது யானை ஆண்டு நிகழ்வின்போது மக்காவாசிகளால் பிடிக்கப்பட்டு அடிமைப்படுத்தப்பட்டார் என்று கூறப்படுகிறது. அடிமைத்தனத்தில்  அதாவது அடிமை பெற்றோர்களுக்கு பிறந்ததால், பிலால் தனது எஜமானரான உமையா இப்னு கலஃபுக்கு வேலை செய்வதைத் தவிர வேறு வழியிறுக்கவில்லை. கடின உழைப்பின் மூலம், பிலால் ஒரு நல்ல அடிமையாக அங்கீகரிக்கப்பட்டார் மற்றும் மக்காவில் உள்ள சிலைகளின் சாவிகள் ஒப்படைக்கப்பட்டன. இருப்பினும், அரேபியாவின் மக்காவில் இனவெறி, குலவெறி மற்றும் சமூக அரசியல் சட்டங்கள் பிலாலை சமூகத்தில் ஒரு பெரிய நிலையை அடைவதைத் தடுத்தன.

பகுப்பு:பாங்கு சொல்வோர்
பகுப்பு:நபித்தோழர்கள்
பகுப்பு:580 பிறப்புகள்
ரூடி ஸ்டைன்

** ரூடி ஸ்டைன் **(* Rudi Steyn *, பிறப்பு: சூன் 30 1967), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஒரு ஒருநாள் பன்னாட்டுத் துடுப்பாட்டப் போட்டியிலும் 129 முதல்தர துடுப்பாட்டப் போட்டிகளிலும், 157 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	1995 ல் ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பிரெட் சஸ்கைண்ட்

** ஃபிரெட் சஸ்கைண்ட்** (* Fred Susskind*, பிறப்பு: சூன் 8 1891, இறப்பு: சூலை 9 1957), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 97 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 -1910 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1891 பிறப்புகள்
பகுப்பு:1957 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
லூயிஸ் ஸ்ட்ரீகர்

** லூயிஸ் ஸ்ட்ரீகர்** (* Louis Stricker*, பிறப்பு: மே 26 1884, இறப்பு: பிப்ரவரி 5 1960), தென்னாப்பிரிக்க அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் , 60 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1910 -1912 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1884 பிறப்புகள்
பகுப்பு:1960 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பீட்டர் ஸ்ரிடொம்

** பீட்டர் ஸ்ரிடொம்**(* Pieter Strydom*, பிறப்பு: சூன் 10 1969), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 10 ஒருநாள் பன்னாட்டுத் துடுப்பாட்டப் போட்டிகளிலும் 114 முதல்தர துடுப்பாட்டப் போட்டிகளிலும், 139 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000ல் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பெட் சிம்கொக்ஸ்

** பெட் சிம்கொக்ஸ்**(* Pat Symcox*, பிறப்பு: ஏப்ரல் 14 1960), தென்னாப்பிரிக்க அணியின் துடுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும் , 80 ஒருநாள் பன்னாட்டுத் துடுப்பாட்டப் போட்டியிலும் 122 முதல்தர துடுப்பாட்டப் போட்டிகளிலும், 155 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993- 1998 ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	1993- 1998 ல் ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
புகாரி (நூல்)

**புஹாரி** அல்லது **புகாரி** (*Sahih al-Bukhari*, ஸஹீஹ் அல்-புகாரீ ) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் பொன்மொழித் தொகுப்புநூல்களில் தலையாயதாகக் கொள்ளப்படுவது புகாரி ஹதீஸ்  தொகுப்பாகும். இதனை தொகுத்து எழுதியவர் இந்நூலின் அரபி மூலத்தின் ஆசிரியர் முகம்மது அல்-புகாரி ஆவார்.அவரது பெயராலேயே இந்நூல் ஸஹீஹ் புகாரி என்று அழைக்கப் படுகிறது.இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.
இந்நூல் ஹதீஸ் தொகுப்புகளில் முதன்மையான மிக உண்மையான ஹதீஸ்கள் சேகரிப்பாக உள்ளது.
## நூலின் உண்மையான தலைப்பு
இந்நூல் பொதுவாக ஸஹீஹ் அல் புகாரி என குறிப்பிடப்படுகிறது. ஆனால் நூலின் உண்மையான தலைப்பு இப்னு அல்- சலா கருத்துப்படி, "அல்- ஜாமி அல்- சஹீஹ் அல்- முஸ்னத் அல்- முக்தசர் மின் உம்ரி ரசூல் அல்லாஹி வ சுனைனிஹி வ அய்யாமிஹி" என்பதாகும்.அதாவது "முகமது நபி , அவரது நடைமுறைகள் மற்றும் அவரது காலம் தொடர்புடைய செயல்கள் தொடர்பாக இணைக்கப்பட்ட தொடர்புகள் கொண்டு உண்மையான ஹதீஸ் சேகரிப்பு" எனப் பொருள்படும்.

## தொகுக்கப்பட்ட வரலாறு
இமாம் புகாரி அவர்கள் பரவலாக அப்பாசித் கலிபா காலத்தில் தனது 16 வயதில் இருந்து பயணம் செய்து மிக உண்மையான ஹதீஸ்கள் சேகரிக்க தன் வாழ்நாளை அர்ப்பணித்து ஸஹீஹ் ஹதீஸ்கள் உட்பட கிட்டத்தட்ட 600,000 ஹதீஸ்களை தொகுத்தார்..

அவருக்கு கிடைத்த ஹதீஸ்களில் மிக மிக உண்மையானதை மட்டும்
ஸஹீஹ் அல்-புகாரீ நூலில் சேர்த்தார்.நிபுணர்கள் கணக்கு படி ஸஹீஹ் அல்-புகாரீ நூலில் பொதுவாக, 7,397 ஹதீஸ்கள் உள்ளது என மதிப்பிடப்பட்டுள்ளது.

## சிறப்பு
மிக மிக உண்மையானதை மட்டும் ஸஹீஹ் அல்-புகாரீ நூலில் சேர்க்கப் பட்டதால் இந்நூல் ஹதீஸ் தொகுப்புகளில் முதன்மையான மிக உண்மையான ஹதீஸ்கள் சேகரிப்பாக உள்ளது.
முகமது நபியின் முக்கியமான ஆறு ஸிஹாஹ் ஸித்தா ஹதீஸ்  தொகுப்பு நூல்களில் ஸஹீஹ் புகாரி ஹதீஸ்  தொகுப்பும் ஒன்றாகும்.
## வெளி இணைப்புகள்
புகாரி ஹதீஸ் இணையத்தளம்

## மேற்கோள்கள்

பகுப்பு:ஹதீஸ் நூல்கள்
பகுப்பு:இசுலாமிய இறையியல்
பகுப்பு:இசுலாமிய சமய நூல்கள்
முகம்மது அல்-புகாரி

**முகம்மது அல்-புகாரி** (*முகம்மது இப்னு இஸ்மாஈல் இப்னு இப்றாகீம் இப்னு அல்-முஙீரா இப்னு பர்திஸ்பாஹ் அல்-புகாரீ*, அரபு மொழி: محمد بن اسماعيل بن ابراهيم بن مغيره بن بردزبه بخاری), பொதுவாக **புகாரி** அல்லது **இமாம் புகாரி**, (கிபி 810 - 870), இன்றைய உஸ்பெகிஸ்தானில் உள்ள புகாரா எனும் நகரத்தில் ஹிஜ்ரி 194 ஆம் ஆண்டு (கி.பி.810) ஷவ்வால் மாதம் 13 ஆம் நாள் வெள்ளிக்கிழமை இரவு பிறந்தவர்.

தமது 12ஆவது வயதில் (ஹிஜ்ரி 206இல்) புனித ஹஜ் பயணம் மேற்கொண்டு, ஹதீத் எனும் நபி மொழிகளைத் திரட்டுவதற்காக மக்காவிலிலேயே தங்கி விட்டார்.

மக்கா, மதீனா உள்ளிட்ட ஹிஜாஸ் பகுதியில் ஆறாண்டுகள் தங்கியிருந்த இமாம் புகாரி (ரஹ்) அவர்கள் நபிமொழிகளை அறிந்திருந்தோரிடமிருந்து நேரடியாக அவற்றைக் கேட்டுத் தெரிந்துக் கொள்வதற்காக எகிப்து, சிரியா, ஈராக் முதலான நாடுகளுக்குக் கல்விப் பயணம் மேற்கொண்டார். அன்றைய நபிமொழி அறிவிப்பாளர்களிடமிருந்து அன்னார் கேட்டு மனனம் செய்த ஹதீஸ்கள் பல இலட்சங்களாகும்.

இருப்பினும் நம்பத் தகுந்த வலுவான ஆதாரம் கொண்ட அறிப்பாளர் தொடர் வழியாகக் கிடைத்த நபிமொழிகளை மட்டுமே தமது முதன்மையான நூலாகிய ஸஹீஹ் அல்-புகாரீ என்ற புகழ் மிக்க நூலில் இடம் பெறச் செய்தார். இந்நூலில் இடம் பெறச் செய்வதற்கு அன்னார் தமக்குத் தாமே சில விதிமுறைகளை ஏற்படுத்திக்கொண்டார். இந்த நிபந்தனைகளுக்குட்பட்டு இந்நூலில் அன்னார் இடம்பெறச் செய்திருக்கும் ஹதீஸ்களின் எண்ணிக்கை 7563.

## இமாம் புகாரி எழுதிய பிற நூல்கள்
* அல்-அதபுல் முஃப்ரத்
* அத்-தாரீகுல் கபீர்
* அத்-தாரீஸ் ஸஃகீர்
* அல்-முஸ்னதுல் கபீர்
* அத்-தஃப்சீரல் கபீர்
* அல்-மப்சத்
* அல்-ஹிபா
* அல்-வஹ்தான்
* அல்-இலல்.

இமாம் புகாரி ஹிஜ்ரி 256 (கி.பி. 870) ஷவ்வால் மாதம் முதலாம் நாள் சனிக்கிழமை இரவு சமர்க்கந்து (கர்க்கந்த் ரஷ்யா) நகரில் தமது 62 ஆவது வயதில் மறைந்தார்.

## மேற்கோள்கள்

பகுப்பு:இசுலாமிய அறிஞர்கள்
பகுப்பு:ஹதீஸ் கலை அறிஞர்கள்
பகுப்பு:810 பிறப்புகள்
பகுப்பு:870 இறப்புகள்
கவ்கரன் ரூப்னரீன்

**கவ்கரன் ரூப்னரீன்** (*Gowkaran Roopnarine* பிப்ரவரி 24 1982) இவர் ஐக்கிய அமெரிக்க அணியின் துடுப்பாட்டக்காரர். ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005-2008/09 பருவ ஆண்டில் ஏ-தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.

## வெளி இணைப்பு
*கவ்கரன் ரூப்னரீன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
தோழர்

**தோழர்** எனும் சொல் "தோழன்" எனும் சொல்லை "ஆர்" விகுதியை இணைத்து மரியாதை வழக்கில் அழைக்கும் சொல்லாகும். "ஆபத்துக்கு தோள் கொடுப்பவன் தோழன்" எனும் அடைமொழி தமிழரிடையே காணப்படுவதற்கு அமைய, தோழர் என்பது நண்பர் என்பதற்கு ஒத்தக்கருத்துச் சொல்லாகவும் பயன்படுகிறது.

இருப்பினும் மார்க்சியம் கொள்கைகளைக் கொண்டோர், தம்மை அல்லது தமது சக உறுப்பினர்களை ஒருவருக்கு ஒருவர் தோழமையுடன் அழைப்பதற்காக "தோழர்" என்று கூறிக்கொள்வர்; அல்லது தோழர் என்று அழைத்துக்கொள்வர்.

## ஈழ இயக்கங்கள்
ஈழ இயக்கங்கள் இடையே மாக்கசியக் கொள்கைகளை கொண்டிருந்த இயக்கங்களும் அவ்வாறே தமது சக உறுப்பினர்கள் ஒருவரை ஒருவர் தோழர் என்று அழைத்துக்கொண்டனர். குறிப்பாக ஈ.பி.ஆர்.எல்.எப் மற்றும் ஈரோஸ் போன்ற இயக்க உறுப்பினர்கள் அவ்வாறு அழைத்துக்கொண்டனர்.

## வெளி இணைப்புகள்
*பிற மொழி இணைச்சொற்கள்

## மேற்கோள்கள்


பகுப்பு:ஈழ இயக்கங்கள்
பகுப்பு:தமிழ்ச் சொற்கள்
கந்தசாமி பத்மநாபா

**கந்தசாமி பத்மநாபா** (*Kandasamy Pathmanabha*; 19 நவம்பர் 1951 &ndash; 19 சூன் 1990) என்பவர் ஈழ இயக்கங்களில் ஒன்றான (ஈ.பி.ஆர்.எல்.எப்) ஈழமக்கள் புரட்சிகர விடுதலை முன்னணியைத் தோற்றுவித்தவரும் தலைவரும் ஆவார். இருப்பினும் ஈ.பி.ஆர்.எல்.எப் இயக்க உறுப்பினர்கள் **செயலாளர் நாயகம் க. பத்மநாபா** என்றே அழைப்பர். இவருக்கு ரஞ்சன், சேரன், நாபா எனும் மாற்றுப் பெயர்களும் இருந்தன.

ஈ.பி.ஆர்.எல்.எப் இயக்கம் லெனின் வழியிலான மார்க்சியம் கொள்கைகளின் அடிப்படையிலேயே ஈழ விடுதலைப் போராட்டத்தை கையில் எடுத்தது. அந்த மார்க்சிய கொள்கையின் படி உறுப்பினர்கள் தம்மை தோழர் என்றே ஒருவரை ஒருவர் அழைத்துக்கொள்ளும் வழக்கம் இருந்தது. இதன்படி "தோழர் ரஞ்சன், தோழர் நாபா, தோழர் சேரன்" என்றும் உறுப்பினர்களால் அழைக்கப்பட்டார்.

## வாழ்க்கைக் குறிப்பு
1951ம் ஆண்டு நவம்பர் 19ல் காங்கேசன்துறையில் பிறந்தார். இயக்கங்களிடையே தோன்றிய உள்முரண்பாட்டினால் தமிழீழ விடுதலைப் புலிகள் இயக்கத்தால் 1990 யூன் 19ம் திகதி தமிழ்நாடு, சென்னை, கோடம்பாக்கத்தில் சக்காரியா காலனி எனும் இடத்தில் வைத்து கொல்லப்பட்டார். இவர் ஈழ விடுதலைப் போராட்டத்தை மார்க்சிய கொள்கைகளுக்கு அமைவாக முன்னெடுக்கும் கொள்கையைக் கொண்டிருந்த போதும், அதற்கு முரணான வகையில் இந்திய மத்திய அரசின் கொள்கைகளுக்கு இசைவாகவே நடந்தால் மட்டுமே தமது போராட்டத்தை முன்னெடுக்க முடியும் எனும் கொள்கையைக் கொண்டிருந்தார். இந்தியா இலங்கை தமிழர் பிரச்சினையை தமது பிராந்திய நலன் சார்ந்த நோக்குடன் முன்னகர்த்தியப் போது, அதனை புலிகள் ஏற்க மறுத்த போதும், இவர் இந்தியாவுக்கு இசைவாக அதனை ஏற்றார். இவ்வாறான கொள்கை அளவிலான வேறுபாடு பின்னாற்களில் முரண்பாடாக வெடித்தது.

## இந்தியாவின் செல்வாக்கு
தமிழீழ விடுதலை இயக்கங்கள் இடையே ஈ. பி. ஆர். எல். எப் இயக்கமும் அதன் செயலாளர் நாயகம் க. பத்மநாபாவும் இந்திய மத்திய அரசின் மிகுந்த செல்வாக்கு பெற்று இருந்தது. பத்மநாபாவை பாதுகாப்பதிலும் இந்திய இராணுவம் முக்கியத்துவம் செலுத்தியது. இந்திய இராணுவம் இலங்கையில் காலூன்றி இருந்தவேளை அதனுடன் இணைந்து இயங்கிய மாற்று இயக்கங்களின் ஒன்றான ஈ. பி. ஆர். எல். எப்பின் அனைத்து வளங்களையும் இந்திய இராணுவமே முன்னின்று செய்தது. இந்தியாவில் இருந்து இலங்கையில் தன் இயக்க முகாம்களுக்கு வந்து போவதற்கான போக்குவரத்துக்கும், இந்திய இராணுவத்தின் உலங்கு வானூர்திகள் செயல்பட்டன. அதேவேளை இந்திய இராணுவத்துடன் இணைந்து புலிகளுக்கு எதிராக செயல்படவும் செய்தார். அவற்றில் "அமைதிக்கான யுத்தம்" எனும் பெயரில் இந்தியா இராணுவத்துடன் இணைந்து, புலிகளுக்கு எதிரான தாக்குதல்களும் உள்ளடங்கும்.

## மேற்கோள்கள்

பகுப்பு:1951 பிறப்புகள்
பகுப்பு:1990 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:ஈழ விடுதலைப் போராளிகள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:இலங்கையின் வட மாகாண நபர்கள்
நேபாள இலாட வௌவால்

**நேபாள இலாட வௌவால்** (*Little Nepalese horseshoe bat*), இலாட வௌவால் பேரினத்தைச் சேர்ந்த ஒரு பாலூட்டி சிற்றினம் ஆகும். இவை வங்கதேசம், சீனா, இந்தியா, மியான்மர், நேபாளம் போன்ற இடங்களில் காணப்படுகின்றன.
## மேற்கோள்கள்

* Chiroptera Specialist Group 1996. Rhinolophus subbadius . 2006 IUCN Red List of Threatened Species.  Downloaded on 30 July 2007.

பகுப்பு:இந்தியப் பாலூட்டிகள்
பகுப்பு:வௌவால்கள்
எம். ஏ. எம். சுக்ரி

கலாநிதி **எம். ஏ. எம். சுக்ரி** M A M Shukri (1940 ஜூன் 24) இலங்கையின் குறிப்பிடத்தக்க முஸ்லிம் அறிஞர்களில் ஒருவர். இலங்கை முஸ்லிம்களின் கல்வி, கலாசார, சமூக வரலாற்றுத் துறைகளில் காத்திரமான பங்களிப்பைச் செய்து கொண்டிருப்பவர்.

சுக்ரி தென் மாகாணத்தில், மாத்தறையைப் பிறப்பிடமாகக் கொண்டவர். தீஞ்சுவைசொட்டும் நல்ல பேச்சாளரான இவர், ஆரம்ப காலத்தில் கவிதை, சிறுகதை என்பவற்றில் ஈடுபாடு காட்டியுள்ளார். பிற்காலத்தில் சமய இலக்கியத்தின்பால் ஈர்க்கப்பட்டு சமய இலக்கியங்களைத் தந்துள்ளார். இங்கிலாந்து எடின்பரோ பல்கலைக்கழகத்தில் சூபித்துவத்தில் தனது முனைவர் பட்டத்தைப் பெற்றுக்கொண்டார். இலங்கையில் காணப்படும் முன்னோடி இசுலாமியப் பல்கலைக்கழகமான ஜாமிஆ நளீமிய்யாவின் பணிப்பாளராகப் பணியாற்றுகிறார். இவரது நூல்கள் இலங்கை முஸ்லிம்கள் பற்றிய ஆய்வில் குறிப்பிடத்தக்கவையாகக் கருதப்படுகின்றன.

இவரது ஆக்கங்கள் ஈழத்தில் மட்டுமன்றி பிறநாட்டுச் சஞ்சிகை, பத்திரிகைகளிலும் வெளிவந்துள்ளன. பன்மொழிப் பாண்டித்தியம் மிக்கவர். 'இஸ்லாமிய சிந்தனை' என்ற ஆய்வுச் சஞ்சிகையின் ஆசிரியராவும் இவர் பணியாற்றியுள்ளார்.

## எழுதியுள்ள நூல்கள்
* காலத்தின் அறைகூவலும் முஸ்லிம்கள் பணியும் (1969)
* தக்வாவும் நவயுகத்தின் சவாலும் (1982)
* நளீம் ஹாஜியார் வாழ்வும், பணியும் (1993)
* ஹதீஸ் வரலாறும் முக்கியத்துவமும் (1993)
* பேரறிஞர் இமாம் கஸ்ஸாலி (1993)
* இஸ்லாமியக் கல்வி (ஆங்கில நூல்) (1979)
* இலங்கை முஸ்லிம்கள் (ஆங்கில நூல்) (1986)
* அல் குர்ஆன் (1981)
* ஹதீஸ+ம் சுன்னாவும் (1983)
* இஸ்லாமிய மனித உரிமைகளும் (1996)
* இஸ்லாமிய பண்பாட்டு மத்திய நிலையங்கள்

## உத்தியோகபூர்வ இணையத்தளம்
*http://www.drshukri.net 

பகுப்பு:1940 பிறப்புகள்
பகுப்பு:இலங்கை முஸ்லிம் எழுத்தாளர்கள்
பகுப்பு:இலங்கையின் கல்விமான்கள்
கம்பளி லாட வௌவால்

**கம்பளி லாட வௌவால்**, லாட வௌவால் இனத்தைச் சேர்ந்த ஒரு பாலூட்டி ஆகும். இவை இந்தியா, சீனா, கம்போடியா, இந்தோனேசியா, இலங்கை, தாய்லாந்து, வியட்நாம் போன்ற நாடுகளில் காணப்படுகின்றன.

## மேற்கோள்கள்
* Chiroptera Specialist Group 1996.  Rhinolophus luctus.   2006 IUCN Red List of Threatened Species.   Downloaded on 30 July 2007.

பகுப்பு:லாட வௌவால்கள்
நிகோபார் மர மூஞ்சூறு

**நிகோபார் மர மூஞ்சூறு**, (*Nicobar treeshrew*)(*துபையா நிகோபாரிகா*) மர மூஞ்சூறு துபாலிடே குடும்பத்தினைச் சார்ந்தது. இவை இந்தியாவில் நிகோபார் தீவுகளில் உள்ள வெப்ப மண்டல காடுகளில் மட்டும் காணப்படுகின்றன. இவற்றை முதன் முதலில் செலிபோர் 1868ல் விவரித்து இருந்தார். இவை வாழிட இழப்பால் அச்சுறுத்தலுக்கு உள்ளாகியுள்ளது.

முன்பு அருகிய இனமாகப் பட்டியலிடப்பட்டிருந்த நிகோபர் மர மூஞ்சூறு தற்பொழுது பொருத்தமான வாழிடத்தில் வாழ்கின்றது.  

## வாழிடம்
நிகோபார் மர மூஞ்சூறு அந்தமான் பகுதியில் உள்ள நிகோபார் தீவுக்கூட்டத்தில், கிரேட் நிகோபார் மற்றும் சிறிய நிகோபார் தீவுகளில் கடல் மட்டத்திலிருந்து சுமார் 640 மீட்டர் உயரத்தில் வாழ்கின்றது.

## மேற்கோள்கள்

## வெளி இணைப்புகள்
* Nicobar treeshrew (Tupaia nicobarica) 
* nicobar treeshrew link
* nicobar treeshrew

பகுப்பு:மூஞ்சூறு
வாரிஸ் அலி மௌலானா

வெலிகம **வாரிஸ் அலி மெளலானா** (Waris Ali Moulana) வெலிகமை, கல்பொக்கையைச் சேர்ந்தவர். கவிதையிலும், கட்டுரையில் அதிக ஈடுபாடு காட்டியவர். இவரது ஆக்கங்கள் இலங்கைத் தினசரி, வாரப் பத்திரிகைகளில் வெளிவந்துள்ளன.

1984 - 1989 வரை கலைச்சுடர் (சிற்றிதழ்) எனும் மாணாக்கர் சஞ்சிகையை வெளிக்கொணர்ந்துள்ளார்.

1994 இல் 'செயல் மூலம் கற்றல்' என்ற நூலை வெளியிட்டுள்ளார்.

## வெளியிணைப்புகள்
* - வெலிகம அறபா தேசிய பாடசாலை இணையத்தளம்

பகுப்பு:இலங்கை முஸ்லிம் எழுத்தாளர்கள்
பான்

**பான்** (*Bonn*, **பொன்**), செருமனியிலுள்ள 19ஆவது மிகப்பெரிய நகரம் ஆகும். நோட்றைன் - வெஸ்ட்ஃபாலன் மாநிலத்தில் கோல்ன் நகரத்திலிருந்து ஏறத்தாழ 25 கி.மீ. தூரத்தில் ரைன் நதிக்கரையில் இது அமைந்துள்ளது. இது 1949 முதல் 1990 வரை மேற்கு செருமனியின் தலைநகராகவும், 1990 முதல் 1999 வரை ஒன்றிணைக்கப்பட்ட செருமனியின் அதிகாரபூர்வ அரச பீடமாகவும் விளங்கியது. 1998 முதல் பல அரச நிறுவனங்களும் பெர்லினுக்கு நகரத்தொடங்கின. செருமனியின் பாராளுமன்றத்தின் இரு அவைகளான பண்டெஸ்ரக் மற்றும் பண்டெஸ்ரற் ஆகியனவும் அதிபர் இல்லமும் பெர்லினுக்கு மாற்றப்பட்டன.

## மேற்கோள்கள்

பகுப்பு:செருமானிய நகரங்கள்
பகுப்பு:முன்னாள் தேசிய தலைநகரங்கள்
பழுப்புக்கீரி

**பழுப்புக்கீரி**, கீரி குடும்பத்தைச் சேர்ந்த ஒரு பாலூட்டி ஆகும். இவை தென்மேற்கு இந்தியா, இலங்கை போன்ற இடங்களில் காணப்படுகின்றன.

## மேற்கோள்கள்

பகுப்பு:கீரிகள்
ஆதித்யா தியாகராஜன்

** ஆதித்யா தியாகராஜன்** (*Aditya Thyagarajan*, பிறப்பு: நவம்பர் 7 1978), அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். 2008 ல், அமெரிக்க ஏ-தர துடுப்பாட்டப் போட்டி உறுப்பினராக ஏ-தர துடுப்பாட்டப் போட்டிகளில் பங்குகொண்டார்.

## வெளி இணைப்பு
ஆதித்யா தியாகராஜன் - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.

பகுப்பு:அமெரிக்கத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வாழும் மக்கள்
பிசுக்கெக்

**பிசுக்கெக்** (, கிர்கீசிய மொழி:Бишкек, ), கிர்கிஸ்தான் நாட்டின் தலைநகரமும் மிகப்பெரிய நகரமும் ஆகும். இது முன்னர் **பிஷ்பெக்** மற்றும் **புருன்சே** எனும் பெயர்களால் அறியப்பட்டது. இந்நகைரைச் சூழவுள்ள சூய் மாகாணத்தின் தலைநகரமாக விளங்குகின்றபோதும் இந்நகரமும் ஒரு மாகாணமாகவே நிர்வகிக்கப் படுகின்றது.

## மேற்கோள்கள்

பகுப்பு:கிர்கிசுத்தான்
பகுப்பு:ஆசியத் தலைநகரங்கள்
சுந்தரானந்தர்

**சுந்தரானந்தர்** 16 ஆம் நூற்றாண்டில் வாழ்ந்த சித்தர். போகமுனி என்னும் சித்தரின் மாணாக்கர்.(பிரசன்னா)

கிஷ்கிந்தையில் வாழ்ந்த நவகண்ட ரிஷியின் பேரன் என்றும், கள்ளர் குலத்தை சேர்ந்தவர் என்றும் போகர் சொல்கிறார்.

## வரலாறு
இவர் மிகவும் அழகான தோற்றத்தைக் கொண்டிருந்ததால் சுந்தரானந்தர் என்று அழைக்கப் பட்டார். இவருக்கு வல்லப சித்தர் என்கிற பெயரும் உண்டு. இவர் தனது இளமைக்காலத்தில் பெற்றோர் விருப்பப்படி இல்லறவாழ்க்கையை மேற்கொண்டார் என்றும், சட்டை முனியால் ஆட்கொள்ளப் பட்டு பின்னர் அவருடனே சென்றதாகவும் சொல்லப் படுகிறது.இவர் அகத்தியர் பூசித்த லிங்கத்தை வாங்கி அதை சதுரகிரியில் பிரதிட்டை செய்து வழிபட்டுள்ளார் என்றும் சொல்லப்படுகிறது.
;சமாதி
இவர் மதுரையிலே சமாதியடைந்ததாக சொல்லப் படுகிறது. மதுரை மீனாட்சி அம்மன் கோவிலில் இவருக்கு தனி சந்நிதி அமைந்திருக்கிறது.

## நூல்கள்
;இவர் இயற்றிய நூல்கள்
*சோதிட காவியம்
*வைத்தியத் திரட்டு
*தண்டகம்
*முப்பு
*சிவயோக ஞானம்
*அதிசய காராணம்
*பூசா விதி
*தீட்சா விதி
*சுத்த ஞானம்
*கேசரி
*வாக்கிய சூத்திரம்
*காவியம்
*விச நிவாரணி

## சுந்தரானந்தர் பாடல்
இவரது பாடல்களில் ஒன்று எடுத்துக்காட்டு.

ஆதி ஆந்தம் மிக நிறைந்த சட்டைநாதர்க்கு
:அன்பான சோதி என்ற பிள்ளை ஆகிச்
சோதி அந்தத்துள் இருக்கும் சுடரைப் போற்றிச்
:சுந்தரம் என்றே பேரும் இட்டார் எங்கள்
நாதாந்த திருமூலர் பிண்ணாக்கு ஈசர் 
:நாதர் அகத்தீஞர் பாதம் போற்றியே தான்
மேதினியில் அன்புடனே வாதம் பார்த்தேன்
:வேதாந்த சிற்பரை தாள் காப்பதாமே 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

## மேற்கோள்


பகுப்பு:சித்தர்கள்
பகுப்பு:தமிழ்ப் புலவர்கள்
நந்தவனத்தில் ஓர் ஆண்டி

**நந்தவனத்தில் ஓர் ஆண்டி** பாடலைப் பாடியவர் கடுவெளிச் சித்தர் ஆவார். நாட்டுப்புறத்தில் இது பாடப்படுவதால் இதனை நாட்டுப்புற பாடல் என தமிழ் மக்கள் நினைக்கின்றனர்.

## பாடல்

"நந்தவனத்தில் ஓர் ஆண்டி - அவன்
நாலாறு மாதமாய்க் குயவனை வேண்டி
கொண்டு வந்தான் ஒரு தோண்டி - மெத்தக்
கூத்தாடிக் கூத்தாடிப் போட்டுடைத்தாண்டி"

"நல்ல வழிதனை நாடு - எந்த
நாளும் பரமனை நத்தியே தேடு
வல்லவர் கூட்டத்திற் கூடு - அந்த
வள்ளலை நெஞ்சினில் வாழ்த்திக் கொண்டாடு" - கடுவெளிச் சித்தர்

## விளக்கம்
மேலோட்டமாகப் பார்த்தால் இது சாதாரண வேடிக்கை பாடல் போலத் தோன்றும். ஆனால் வாழ்க்கையின் உன்னதமான ஒரு தத்துவத்தைக் கடுவெளி சித்தர் நான்கு வரிகளில், எளிய வார்த்தைகளில் மிக அற்புதமாக விளக்கியுள்ளார். மனித உயிர் (சீவன்) ஓர் ஆண்டியாக இந்த பாடலில் உவமிக்கப்பட்டு இருக்கிறது. இங்கே படைப்புக்குரியவன் குயவன் என்று சொல்லப்படுகிறான். சீவன் என்கின்ற ஆண்டி படைப்பிற்குரிய குயவனிடம் சென்று நாலாறு மாதமாய் (பத்து) மாதமாய் வேண்டிக்கொண்டதன் விளைவாகப் படைப்பிற்குரிய குயவன் ஆண்டியிடம் உடல் என்கிற தோண்டியை ஒப்படைக்கிறான்.

சீவன் இறைவனிடம் வேண்டிப்பெற்ற உடலுடன் மனிதனாக உலகத்தில் நடமாடத் தொடங்கிவிட்டது. இந்தத் தோண்டியைச் சரியான காரணத்திற்குப் பயன்படுத்த வேண்டும் என்ற எண்ணத்தில் தான் குயவன்(இறைவன்) செய்து கொடுத்தான்.

தோண்டி(உடல்) கிடைத்தவுடன் ஆண்டி கண் மண் தெரியாமல் **கூத்தாடி**னான், தோண்டியைப் போட்டுடைத்தான், ஆகவே தோண்டி கொடுக்கப்பட்டதன் நோக்கம் நிறைவேறவில்லை. தோண்டியை(உடல்) தவறாகப் பயன்படுத்தி உடைத்து விடுகிறான் ஆண்டி.(மனிதன்)

மேலும் நல்ல வழியைத் தேட வேண்டும் என்றும், எந்நாளும் கடவுளின் அருளைத் தேட வேண்டும் என்றும், வல்லவர்(பக்தர்) கூட்டத்தோடு சேர்ந்து அவர்களை நெஞ்சினில் வைத்து வாழ்த்திக் கொண்டாட வேண்டும் என்கிறார்.

## தத்துவம்
சீவாத்மா இறைவனிடம் வேண்டித்தான் இந்த உடலைப் பெற்று இருக்கிறது. அப்படிப் பெற்ற உடலைத் தவறான வழிகளில் பயன்படுத்தி விடுகிறார்களே என்ற கவலையினை நகைச்சுவைப் பாடலைப் போல வெளிப்படுத்துகிறார் கடுவெளிச் சித்தர்.

## மூலம்

## மேலும் பார்க்க
*கடுவெளிச் சித்தர்

பகுப்பு:சித்தர் பாடல்கள்
பகுப்பு:நாட்டுப்புறப் பாடல்கள்
நாவல்

**நாவல்** என்ற தலைப்பில் உள்ள கட்டுரைகள்:

* நாவல் (இலக்கியம்) மற்றும் குறுநாவல் - ஒருவகை உரைநடை இலக்கியம்.
* நாவல் (நூல்) - ஜெயமோகன் 1991ஆம் ஆண்டு எழுதிய கோட்பாட்டு நூல்.
* நாவல் (மரம்) - நாவல் மரம் ஒரு பசுமை மாறாத, வெப்பமண்டலப் பகுதிக்குரிய ஒரு மரமாகும்.
* நாவல் குறூப்வைஸ் - மின்னஞ்சல், நாட்காட்டி, நிகழ்நிலைத்தூதுவன் மற்றும் ஆவணங்களைக் கையாளக் கூடிய கூட்டிணைந்து செயற்படும் மென்பொருள்
* நாவல் நெட்வேர் - வலையமைப்பு இயங்குதளம்
கடுவெளிச் சித்தர்

**கடுவெளிச் சித்தர்** என்பவர் சூனியத்தைத் தியானித்துச் சித்தி பெற்றதால் அவ்வாறு அழைக்கப்பட்டார். ”கடுவெளி” என்றால் 'வெட்ட வெளி' என்பதைக் குறிக்கும். இவர் காஞ்சியில் சமாதியடைந்ததாகக் கூறுகின்றனர். இவரைப் பற்றிய வரலாற்றை யாரும் முறையாக அறியவில்லை. கீழ்க்காணும் கடுவெளிச் சித்தரின் பாடல்கள் தமிழ் அறிந்த அனைவரிடமும் பிரபலமானவை.

## நூல்கள்
;கடுவெளிச் சித்தர் இயற்றிய நூல்கள்
*கடுவெளிச் சித்தர் பாடல்
*ஆனந்தக் களிப்பு
*வாத வைத்தியம்
*பஞ்ச சாத்திரம்

## குறிப்புதவி
*http://www.sathuragiri.org/siddhars/SiddharKaduveli.html 

## மேற்கோள்

பகுப்பு:சித்தர்கள்
சித்த யந்திரங்கள்

**சித்த யந்திரங்கள்** எண்களையும் எழுத்துக்களையும் கொண்டவை. எழுத்துக்களைப் போலவே எண்களுக்கும் சக்தி உள்ளது என்றும், எழுத்துக்களையும் எண்களையும் ஒரு குறிப்பிட்ட வடிவத்தில் சக்கரமாக அமைத்து அதற்கு உண்டான குறிப்பிட்ட மந்திரத்தை குறிப்பிட்ட அளவில் ஜெபித்தால் அவை தொழிற்பட தொடங்கும் என்று கூறப்படுகிறது. நவக்கிரகங்களின் கிரக சாரங்களில் இருந்து தம்மை பாதுகாத்துக் கொள்ளவும், தங்கள் தெய்வங்களின் அருளை பெற்றுக் கொள்ளவும் , பில்லி சூனியம் , ஏவல் போன்றவற்றிலிருந்து தம்மைச் சூழ்ந்து உள்ளவர்களைக் காக்கவும் சித்தர்கள் எண்களையும் எழுத்துக்களையும் மாறி மாறி இட்டு சக்கரங்களை உருவாக்கினர். அவற்றின் மூலம் தாங்கள் அடைந்த பலனையும் சக்கரங்கள் தயாரிக்கும் முறையையும் என்ன சக்கரத்திற்கு என்ன மந்திரம் எத்தனை தடவை சொல்லவேண்டு என்பதையும் அது என்ன என்ன வேலைகளைச் செய்யும் என்பதையும் தங்களின் பாடல்களில் தெளிவாகவே சொல்லிச் சென்றுள்ளனர். இப்பாடல்களை அவர் தன் மாணவராண புலஸ்தியருக்கு கூறுகிறார்.

## விருட்ச மாரண சக்கரம்
இது எத்தகைய மரத்தையும் மாரணம் செய்விக்கும் என்கிறார் அகத்தியர்.

விருட்சங்களுக்கு விதியாய் அமையும் இந்த விருட்சமாரணச் சக்கரத்தை பூமியில் சித்தர்கள் மறைத்தார்கள். நான் உனக்கு சொல்கிறேன் கேள் என துவங்குகிறார். குறுக்காக ஐந்து கோடும் நெடுக்காக ஐந்து கோடும் கீற பதினாறு அறைகள் உருவாகும். அந்தக் கோடுகளின் நுனியில் சூலம் கீறி அந்த அறைகளுக்குள் இடவேண்டிய எழுத்துக்களையும் தனது பாடலில் குறிப்பிடுகிறார். இவ்வாறு தயாரித்த சக்கரத்தினை குறிப்பிட்ட விருட்சத்தின் அடிப் பக்கத்துக்கு அண்மையில் ஒரு குறிப்பிட்ட அளவு ஆழத்துக்கு சதுரமாக ஒரு குழி தோண்டி அதில் இந்தச் சக்கரத்தைப் போட்டு மண்ணால் மூடிவிட்டால் மூன்று நாளில் அந்த பச்சை மரம் பட்டுப்போய் நாசமாகிவிடும். வீணருக்கு இதை உரைத்தால் கேடு விளையும் என்கிறார்.

## சத்துரு மாரணச் சக்கரம்

குறுக்காக ஆறு கோடும் நெடுக்காக ஆறு கோடும் வரைந்தால் இருபத்தியைந்து அறைகள் உருவாகும். ஒவ்வொரு அறையின் பக்கவாட்டுப்பகுதி முனைகளிலும் சூலம் கீறிய பின்னர், குறிப்பட்ட சில எழுத்துக்களை அந்த அறைகளுக்குள் எழுதி, இந்த சக்கரத்தை ஒரு ஆலமரத்தின் கிழக்குப் பக்கமாகச் செல்லும் கிளையில் முக்கிய சத்துரு பெயரைச் சொல்லி கட்டிவிட்டு மூன்றுநாட்கள் சென்று அதை கழட்டினால் அந்த சத்துரு இறந்து விடுவான் என்கிறார்.

## விலங்கு மாரணச் சக்கரம்

அத்திமரத்து பலகை எடுத்து அதில் குறுக்காக ஐந்து கோடும் நெடுக்காக ஐந்து கோடும் கீறினால் பதினாறு அறைகள் உருவாகும்.அந்தக் கோடுகளின் நுனியில் சூலம் கீறிய பின்னர், அந்த அறைகளுக்குள் குறிப்பட்ட சில எழுத்துக்களை எழுதிட வேண்டும்.அந்தப் பலகையை எருக்கம் விறகிட்டு எரித்து அந்த சாம்பலை ஆற்று நீரில் கரைக்க வேண்டும், அப்படி ஆற்று நீரில் கரைக்கும் போது மனதில் நினைக்கும் காட்டு விலங்கானது அந்த நொடியே மாண்டுவிடும் என்கிறார். நகருக்குள் பிரவேசித்து மக்களைத் துன்புறுத்தும் விலங்குகளை இந்த சக்கரம் அழிக்க உனக்கு உதவும் என்றும் கூறுகிறார்.

## காட்டேரிச் சக்கரம்

குறுக்காக ஆறு கோடும் நெடுக்காக ஆறு கோடும் வரைந்தால் இருபத்தியைந்து அறைகள் உருவாகும்.ஒவ்வொரு அறையின் பக்கவாட்டுப்பகுதி முனைகளிலும் சூலம் கீறிய பின்னர், குறிப்பட்ட சில எழுத்துக்களை அந்த அறைகளுக்குள் எழுதி பின் அந்த சக்கரத்தை குறிப்பிட்ட பீஜ மந்திரத்தால் ஆயிரத்தி எட்டு தடவைகள் செபித்து அந்த யந்திரத்தை தாயத்தில் போட்டு ஒரு குறிப்பிட்ட நாளில் அணிந்து கொண்டால் காட்டேரி அடிமையாகி ஏவல் புரியும் என்கிறார் அகத்தியர்.

## மேற்கோள்கள்

பகுப்பு:சித்தரியல்
செங்கொடி

**செங்கொடி** (**Senkodi**, அகவை:21, இறப்பு: 28 ஆகத்து 2011) ராஜீவ் காந்தி படுகொலை வழக்கில் தூக்கு தண்டனை விதிக்கப்பட்ட முருகன், சாந்தன், பேரறிவாளன் ஆகியோரை தூக்கிலிடக்கூடாது எனக் கோரி 2011 ஆகத்து 28 அன்று காஞ்சிபுரத்தில் தீக்குளித்து தற்கொலை செய்து கொண்ட பெண் போராளி ஆவார். இவர் காஞ்சிபுரம் ஓரிக்கையைச் சேர்ந்த பரசுராமன் என்பவரின் மகள். காஞ்சிபுரத்தில் இயங்கிய மக்கள் மன்றம் என்ற அமைப்பில் இணைந்து தமிழுணர்வுப் போராட்டங்களில் இவர் பங்கெடுத்துள்ளார்.

நிகழ்வு நடந்த நாள் காலையில் காஞ்சிபுரத்தில் நடந்த மனிதச்சங்கிலி போராட்டத்தில் கலந்து கொண்டார். அன்று மாலை 6 மணிக்கு காஞ்சிபுரம் தாலுகா அலுவலகம் எதிரில் திடீரென தன் மீது மண்ணெண்ணெயை ஊற்றி தீ வைத்துக் கொண்டு பலியானார்.

2011 ஆகத்து 31 அன்று செங்கொடியின் நினைவைப் போற்றும் வகையில் மங்கல்பாடியில் உருவச் சிலையும் திறக்கப்பட்டது.

## மேற்கோள்கள்
 

## இவற்றையும் பார்க்கவும்
* ஈழத்தமிழருக்கு ஆதரவான தீக்குளிப்புகள்

பகுப்பு:தமிழ்ப் பெண் அறப் போராளிகள்
பகுப்பு:2011 இறப்புகள்
பகுப்பு:தமிழீழம் தொடர்பாக தீக்குளித்து இறந்தவர்கள்
மட்டக்களப்பு மான்மியம்

**மட்டக்களப்பு மான்மியம்** என்பது மட்டக்களப்பின் வரலாற்றைக் கூறவென எழுந்த ஒரு நூலாகும். இந்நூல் இப்பிரதேசத்தில் உலவிய ஏட்டுப் பிரதிக்ளின் தொகுப்பாக  எஃப். எக்ஸ். சீ. நடராசா என்பவரால் 1962 ஆம் ஆண்டில் வெளியிடப்பட்டது. மட்டக்களப்பின் சரித்திரத்தைக் கூறும் இந்நூல் யாரால் எழுதப்பட்டது என்பதை நூன்முகத்தானும் மறுமுகத்தானும் அறிந்து கொள்ள முடியவில்லை என ஆசிரியரே தன் நூல் வரலாற்றில் கூறுகிறார். ஆலயங்களின் கல்வெட்டுகளாகவும் செப்பேடுகளாகவும் மற்றும் பத்ததிக் குறிப்புகளாவும் அமைந்த ஏட்டுச்சுவடிகளின் தொகுப்பெ இந்நூல் எனலாம்.

ஆதிகாலம் தொட்டு இடச்சு ஆட்சியின் ஆரம்பம் வரையான மட்டக்களப்பின் சரித்திரத்தை இந்நூல் கூறுகிறது. எனினும் பல்வேறு காலப்பகுதிகளில் பல்வேறு பட்டவர்களால் எழுதப்பட்ட ஏட்டுப்பிரதிகளின் தொகுப்பு என்பதால் பல கர்ணபரம்பரைக் கதைகளையும் நம்பிக்கைகளையும் இது கொண்டிருப்பதாகவும் திரிபுகளும், குழப்பங்களும் நேர்ந்துள்ளதாகச் சில ஆய்வாளர்கள் கூறுகின்றனர். எனினும் மட்டக்களப்பு வரலாறு தொடர்பில் இந் நூல் மிகமுக்கியமானதாகும்.

## உள்ளடக்கம்
[thumb|right|[மட்டக்களப்பு அருங்காட்சியகம்|மட்டக்களப்பு அருங்காட்சியகத்திலுள்ள "மட்டக்களப்பு மான்மியம்" எழுத்தோலை]]
இந்நூல் மட்டக்களப்பின் பூர்வ சரித்திரம் பற்றி எடுத்துக் கூறுகிறது. மட்டக்களப்புப் பெருநிலத்தை ஆண்ட மன்னர்களின் சரித்திரவியல் காட்டப்பட்டுள்ளது. மட்டக்களப்பின் சாதியியல், ஆலயமுறை,குளிக்கல் வெட்டுமுறை என்பனவும் விபரிக்கப்பட்டுள்ளன. பெரிய கல்வெட்டு, தாதன் கல்வெட்டு, போடிகல்வெட்டு என்பன அப்படியே பதிவுசெய்யப்பட்டுள்ளன. திருப்படைக் களஞ்சியம், குடுக்கை கூறும் விபரம்,குலச்சிறை, கும்பவரிசை என்பனவும் தெரிவிக்கப்பட்டுள்ளன.

## நூலின் பிரதான பகுதிகள்
# நாமவியல்
# சரித்திர இயல்
# சாதியியல்
# ஆலயவியல்
# ஒழிபியல்

## இவற்றையும் பார்க்கவும்
* மட்டக்களப்பு

## உசாத்துணை

## வெளி இணைப்புகள்
*  மட்டக்களப்பு மான்மியம் (நூலகம்)

பகுப்பு:மட்டக்களப்பு வரலாறு
பகுப்பு:ஈழத்து நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:1962 தமிழ் நூல்கள்
பகுப்பு:மட்டக்களப்பு